|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΧΙΟΥ**  **Δ/ΝΣΗ ΤΟΠΙΚΗΣ ΚΑΙ ΟΙΚΟΝΟΜΙΚΗΣ ΑΝΑΠΤΥΞΗΣ**  **ΤΜΗΜΑ ΑΓΡΟΤΙΚΗΣ ΠΑΡΑΓΩΓΗΣ ΚΑΙ ΜΑΣΤΙΧΑΣ** |

**Περισυλλογή και μεταφορά στους κτηνιάτρους αδέσποτων ζώων συντροφιάς 2019**

**ΤΕΧΝΙΚΗ ΕΚΘΕΣΗ**

Με την παρούσα εργασία πρόκειται να πραγματοποιηθούν εργασίες που αφορούν στη περισυλλογή και φιλοξενία αδέσποτων ζώων συντροφιάς.

Σύμφωνα με τις διατάξεις του Ν.3170/2003, του Ν.4039/2012 αλλά και του Ν.4235/14, όπως ισχύουν και τροποποιήθηκαν ως σήμερα, αποτελεί αρμοδιότητα των δήμων και κοινοτήτων η περισυλλογή αδέσποτων ζώων, η ίδρυση και λειτουργία καταφυγίων και γενικότερα η μέριμνα για τη φροντίδα των αδέσποτων ζώων συντροφιάς.

Επειδή ο Δήμος Χίου δεν διαθέτει εγκαταστάσεις, οχήματα αλλά και έμπειρο ανθρώπινο δυναμικό, η εργασία περισυλλογής των αδέσποτων ζώων δεν μπορεί να πραγματοποιηθεί από το προσωπικό του Δήμου και θα πρέπει να ανατεθεί σε συνεργείο κατάλληλα εκπαιδευμένο και έμπειρο στην αιχμαλωσία ζώων συντροφιάς. Το συνεργείο θα καθοδηγείται και θα ελέγχεται στο έργο του από τον αρμόδιο για το σκοπό αυτό κτηνίατρο, σύμφωνα με το άρθρο 9 του Ν.4039/2012 και θα διαθέτει όχημα κατάλληλο για την ασφαλή μεταφορά των ζώων.

Ταυτόχρονα, επειδή ο Δήμος δεν διαθέτει τόσο τις εγκαταστάσεις όσο και το απαραίτητο έμπειρο προσωπικό, η εργασία φιλοξενίας των αδέσποτων ζώων θα πρέπει να ανατεθεί σε ενδιαίτημα για μικρά ζώα.

Η φιλοξενία των ζώων στο ενδιαίτημα θα είναι προσωρινή και θα αφορά την παρακολούθηση ζώων υπόπτων για μεταδοτικά νοσήματα ή υπόπτων για απρόκλητα επιθετική συμπεριφορά καθώς και την αποθεραπεία των ζώων μετά από κτηνιατρικές επεμβάσεις στείρωσης ή περίθαλψης. Τα ζώα μετά την αποθεραπεία τους, σύμφωνα με τις διατάξεις του Ν3170/2003 αλλά και του Ν.4039/2012 θα επιστρέφουν στο φυσικό τους περιβάλλον.

Η συγκεκριμένη εργασία θα εκτελεστεί σύμφωνα με τις διατάξεις :

* του Ν. 4039/2012
* του N. 4412/2016
* του Ν. 3463/2006 «περί Δ.Κ.Κ.»,

όπως τροποποιήθηκαν, συμπληρώθηκαν και ισχύουν (Ν.2539/97,Ν.2623/98 κλπ.)

Ο συνολικός προϋπολογισμός της εργασίας ανέρχεται σε 18.000,00 € συμπεριλαμβανομένου ΦΠΑ 17 %.

Η πίστωση της εργασίας για το 2019 είναι 18.000,00€ σε βάρος του ΚΑ 72-6162.100, (70.03-6162.100).

Χίος 12/02/2019

Ο Συντάξας



ΠΕ9 Γεωπόνων

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΧΙΟΥ**  **Δ/ΝΣΗ ΤΟΠΙΚΗΣ ΚΑΙ ΟΙΚΟΝΟΜΙΚΗΣ ΑΝΑΠΤΥΞΗΣ**  **ΤΜΗΜΑ ΑΓΡΟΤΙΚΗΣ ΠΑΡΑΓΩΓΗΣ ΚΑΙ ΜΑΣΤΙΧΑΣ** |

**Περισυλλογή και μεταφορά στους κτηνιάτρους αδέσποτων ζώων συντροφιάς 2019**

**ΤΕΧΝΙΚΗ ΠΕΡΙΓΡΑΦΗ**

Οι εργασίες που θα εκτελεί ο ανάδοχος κατά τη διάρκεια της σύμβασης του και στα πλαίσια εκτέλεσης της εργασίας «Περισυλλογή και μεταφορά στους κτηνιάτρους αδέσποτων ζώων συντροφιάς 2019», αφορούν στην περισυλλογή, τη μεταφορά και την φιλοξενία αδέσποτων ζώων συντροφιάς. Πιο συγκεκριμένα:

1. Σε ότι αφορά τις εργασίες περισυλλογής ή μεταφοράς των αδέσποτων ζώων συντροφιάς, θα ισχύουν τα ακόλουθα:

α) στην περίπτωση της περισυλλογής ο ανάδοχος θα ειδοποιείται από τον Δήμο και θα μεταβαίνει στην περιοχή που βρίσκεται το αδέσποτο ζώο, με άτομο κατάλληλα εκπαιδευμένο και έμπειρο στην αιχμαλωσία ζώων συντροφιάς και με όχημα κατάλληλο για την ασφαλή μεταφορά των ζώων ακολούθως το ζώο θα μεταφέρεται σε κτηνίατρο που έχει σύμβαση με το Δήμο για τις απαραίτητες εξετάσεις/επεμβάσεις.

β) στην περίπτωση της μεταφοράς τα ζώα, αφού γίνουν οι απαραίτητες εξετάσεις/επεμβάσεις, θα μεταφέρονται στο κατάλληλο ενδιαίτημα ή θα επιστρέφονται στον τόπο περισυλλογής τους. Επίσης είναι πιθανή η μεταφορά των ζώων σε ανάδοχους για υιοθεσία ή στον κτηνίατρο για επανέλεγχο.

Σε κάθε περίπτωση περισυλλογής ή μεταφοράς, ο ανάδοχος θα συμπληρώνει τα στοιχεία: ημερομηνία, τοποθεσία σύλληψης ή τοποθεσία μεταφοράς καθώς και όλα τα απαραίτητα στοιχεία του ζώου στην καρτέλα του και θα τηρεί ημερολόγιο εργασιών για το σύνολο των πραγματοποιούμενων εργασιών.

1. Σε ότι αφορά τις εργασίες φιλοξενίας αδέσποτων ζώων συντροφιάς, τα αδέσποτα ζώα θα οδηγούνται στο ενδιαίτημα του αναδόχου για προσωρινή φιλοξενία μέχρι την αποθεραπεία τους ή για παρακολούθηση. Κατόπιν θα επανέρχονται στο φυσικό τους περιβάλλον. Ο ανάδοχος υποχρεούνται να διαθέτει τις κατάλληλες εγκαταστάσεις και προσωπικό για την καλή εκτέλεση της εργασίας, σύμφωνα με τις διατάξεις των Ν 604/1977 και του Π.Δ. 463/1978 αλλά και των Ν.3170/2003 και Ν.4039/2012 .

Χίος 12/02/2019

Ο Συντάξας

Τσουρούς Ιωάννης

ΠΕ9 Γεωπόνων

|  |  |
| --- | --- |
| |  | | --- | | **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΧΙΟΥ**  **Δ/ΝΣΗ ΤΟΠΙΚΗΣ ΚΑΙ ΟΙΚΟΝΟΜΙΚΗΣ ΑΝΑΠΤΥΞΗΣ**  **ΤΜΗΜΑ ΑΓΡΟΤΙΚΗΣ ΠΑΡΑΓΩΓΗΣ ΚΑΙ ΜΑΣΤΙΧΑΣ** | |

**Περισυλλογή και μεταφορά στους κτηνιάτρους αδέσποτων ζώων συντροφιάς 2019**

**ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| **Α/Α** | **Εργασία** | **Μονάδα** | **Ποσότητα** | **Τιμή €** | **Δαπάνη €** |
| 1 | Περισυλλογής ή μεταφοράς αδέσποτων ζώων | Αριθμός περισυλλογών / μεταφορών | 457 | 12,00 | 5.484,00 |
| 2 | Φιλοξενίας αδέσποτων ζώων | Αριθμός ημερών Χ αριθμός φιλοξενούμενων ζώων | 1980 | 5,00 | 9.900,00 |
| ΜΕΡΙΚΟ ΣΥΝΟΛΟ | | | | | 15.384,00 |
| ΦΠΑ(17%) *περίπου* | | | | | 2.616,00 |
| **ΓΕΝΙΚΟ ΣΥΝΟΛΟ** | | | | | **18.000,00** |

Χίος 12/02/2019 Χίος 12/02/2019

Θεώρηση Ο Συντάκτης

Ο Αναπληρωτής Προϊστάμενος Τσουρούς Ιωάννης Διεύθυνσης Τοπικής Οικονομικής ΠΕ9 Γεωπόνων

Ανάπτυξης

Βασιλικός Μηνάς

|  |  |
| --- | --- |
| |  | | --- | | **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΧΙΟΥ**  **Δ/ΝΣΗ ΤΟΠΙΚΗΣ ΚΑΙ ΟΙΚΟΝΟΜΙΚΗΣ ΑΝΑΠΤΥΞΗΣ**  **ΤΜΗΜΑ ΑΓΡΟΤΙΚΗΣ ΠΑΡΑΓΩΓΗΣ ΚΑΙ ΜΑΣΤΙΧΑΣ** | |

**Περισυλλογή και μεταφορά στους κτηνιάτρους αδέσποτων ζώων συντροφιάς 2019**

**ΠΡΟΜΕΤΡΗΣΗ**

|  |  |  |  |
| --- | --- | --- | --- |
| **Α/Α** | **Εργασία** | **Μονάδα** | **Ποσότητα** |
| 1 | Περισυλλογής ή μεταφοράς αδέσποτων ζώων | Αριθμός πραγματοποιούμενων εργασιών | 457 |
| 2 | Φιλοξενίας αδέσποτων ζώων | Αριθμός ημερών Χ αριθμός φιλοξενούμενων ζώων | 1980 |

Χίος 12/02/2019

Ο Συντάξας

Τσουρούς Ιωάννης

ΠΕ9 Γεωπόνων

## **ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ- ΟΡΟΙ -ΠΡΟΫΠΟΘΕΣΕΙΣ ΕΚΤΕΛΕΣΗΣ ΕΡΓΑΣΙΑΣ**

* Ο ανάδοχος θα τηρεί στοιχεία: καρτέλα καταγραφής ζώου με φωτογραφία και ημερολόγιο περιστατικών για τις εργασίες που γίνονται: ημερομηνία, ταυτότητα ζώου, είδος μετακίνησης κλπ.) που θα υπογράφεται από τον ίδιο.
* Πιθανές παραλείψεις ή σφάλματα της εργασίας του, υποχρεώνεται ο ανάδοχος να τα αποκαταστήσει εντός τριών (3) ημερών χωρίς χρηματική επιβάρυνση του Δήμου.
* Σε περίπτωση που ο ανάδοχος δεν συμμορφώνεται με τις υποχρεώσεις του που απορρέουν από τη σύμβαση και τις ισχύουσες διατάξεις ή σε περίπτωση πλημμελούς εκτέλεσης της εργασίας μπορεί να κηρυχθεί έκπτωτος, μετά από πρόσκληση της υπηρεσίας και σύμφωνα με τις ισχύουσες διατάξεις.
* Ο ανάδοχος υποχρεούται να διενεργήσει:

1. Εργασίες περισυλλογής ή μεταφοράς αδέσποτων ζώων.

α) στην περίπτωση της περισυλλογής ο ανάδοχος θα ειδοποιείται από τον Δήμο και θα μεταβαίνει στην περιοχή που βρίσκεται το αδέσποτο ζώο, με άτομο κατάλληλα εκπαιδευμένο και έμπειρο στην αιχμαλωσία ζώων συντροφιάς και με όχημα κατάλληλο για την ασφαλή μεταφορά των ζώων ακολούθως το ζώο θα μεταφέρεται σε κτηνίατρο που έχει σύμβαση με το Δήμο για τις απαραίτητες εξετάσεις/επεμβάσεις.

β) στην περίπτωση της μεταφοράς τα ζώα, αφού γίνουν οι απαραίτητες εξετάσεις/επεμβάσεις, θα μεταφέρονται στο κατάλληλο ενδιαίτημα ή θα επιστρέφονται στον τόπο περισυλλογής τους. Επίσης είναι πιθανή η μεταφορά των ζώων σε ανάδοχους για υιοθεσία ή στον κτηνίατρο για επανέλεγχο.

Σε κάθε περίπτωση περισυλλογής ή μεταφοράς, ο ανάδοχος θα συμπληρώνει τα στοιχεία: ημερομηνία, τοποθεσία σύλληψης ή τοποθεσία μεταφοράς καθώς και όλα τα απαραίτητα στοιχεία του ζώου στην καρτέλα του και θα τηρεί ημερολόγιο εργασιών για το σύνολο των πραγματοποιούμενων εργασιών.

1. Εργασίες φιλοξενίας αδέσποτων ζώων.

Τα αδέσποτα ζώα θα οδηγούνται στο ενδιαίτημα του αναδόχου για φιλοξενία προσωρινά μέχρι την αποθεραπεία τους ή για παρακολούθηση. Κατόπιν θα επανέρχονται στο φυσικό τους περιβάλλον. Ο ανάδοχος υποχρεούνται να διαθέτει τις κατάλληλες εγκαταστάσεις και προσωπικό για την καλή εκτέλεση της εργασίας, σύμφωνα με τις διατάξεις των Ν 604/1977 και του Π.Δ. 463/1978 αλλά και των Ν.3170/2003 και Ν.4039/2012 .

## **ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

Η εκτέλεση της εργασίας θα γίνει σύμφωνα με τις διατάξεις: α) του N. 4412/16 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ).» όπως ισχύει. β) του Ν.3463/2006 «Δημοτικός και Κοινοτικός Κώδικας» όπως ισχύει. γ) Του Ν.3170/2003 «Ζώα συντροφιάς, αδέσποτα ζώα συντροφιάς και άλλες διατάξεις» καθώς και τις λοιπές ισχύουσες διατάξεις για την περίθαλψη ζώων.

Ειδικά για τη φιλοξενία ζώων ο ανάδοχος υποχρεούνται να διαθέτει τις κατάλληλες εγκαταστάσεις και το προσωπικό για την καλή εκτέλεση της εργασίας, σύμφωνα με τις διατάξεις των Ν 604/1977 και του Π.Δ. 463/1978 αλλά και των Ν.3170/2003 και Ν.4039/2012 .

Ο ανάδοχος έχει αποκλειστικά και εξολοκλήρου τις ευθύνες του εργοδότη για το, κατά την εκτέλεση της εργασίας, απασχολούμενο προσωπικό.

Ο ανάδοχος υποχρεούται να ασφαλίζει όλο το προσωπικό στο Ε.Φ.Κ.Α. και τα ταμεία επικουρικής ασφάλισης.

Η διάρκεια της σύμβασης ορίζεται σε ένα χρόνο από την υπογραφή της ή την εξάντληση του συμβασιοποιημένου ποσού της. Η πληρωμή στον ανάδοχο θα γίνεται τμηματικά βάσει λογαριασμών-πιστοποιήσεων, που θα συνοδεύονται από τα αναγκαία δικαιολογητικά για την επιμέτρηση της πραγματοποιηθείσας εργασίας, συντασσομένων από τον ανάδοχο, σε διάστημα όχι μικρότερο του ενός μήνα. Σε κάθε λογαριασμό θα γίνονται οι ανάλογες παρακρατήσεις της δαπάνης των εκτελεσθέντων εργασιών, σύμφωνα με τις διατάξεις του N. 4412/16.

Στην προκειμένη περίπτωση και λόγω της φύσης της εργασίας δεν ορίζεται χρόνος εγγύησης. Με τη λήξη του συμβατικού χρόνου και τον έλεγχο της εργασίας από τους αρμόδιους υπαλλήλους, εκδίδεται η βεβαίωση περάτωσης της εργασίας και ακολουθεί η διαδικασία της παραλαβής της εργασίας από την αρμόδια επιτροπή. Σε διάστημα ενός μήνα, μετά τη βεβαιωμένη περάτωση της εργασίας από την υπηρεσία και μετά την υποβολή από τον ανάδοχο της τελικής επιμέτρησης της εργασίας, τον έλεγχο και τη θεώρηση της από την υπηρεσία, μπορεί να γίνει η οριστική παραλαβή της εργασίας κατά το N. 4412/16.

Ο τελικός εξοφλητικός λογαριασμός, με τον οποίο εκκαθαρίζονται όλες οι απαιτήσεις των συμβαλλομένων μερών και αποδίδονται οι κρατήσεις, θα συνοδεύεται από την τελική επιμέτρηση της εργασίας, από την βεβαίωση της υπηρεσίας περάτωσης της εργασίας, από το πρωτόκολλο οριστικής παραλαβής της αρμόδιας επιτροπής κατά το N. 4412/16 που θα εγκριθεί με απόφαση του Δ.Σ.

Τον ανάδοχο βαρύνουν οι κάθε είδους φόροι, κρατήσεις, εισφορές κλπ. εκτός από τον Φ.Π.Α. που βαρύνει τον Δήμο.

Ο ανάδοχος υποχρεούται στην έκδοση θεωρημένου τιμολογίου παροχής υπηρεσιών και στην προσκόμιση όλων των λοιπών νομίμων δικαιολογητικών.

Για την εκτέλεση της εργασίας ο ανάδοχος θα πρέπει:

α) Να διαθέτει ανάλογη ή παρόμοια εμπειρία και να διαθέτει έμπειρο και εκπαιδευμένο προσωπικό.

β) Να έχει διάρθρωση και οργάνωση ικανή να παρέχει εργασία κατά τρόπο υπεύθυνο, απρόσκοπτο και αποτελεσματικό.

Ο προϋπολογισμός της εργασίας αυτής ανέρχεται στο ποσό των 18.000,00 € με Φ.Π.Α. από πιστώσεις Τακτικά.

Χίος 12/02/2019

Ο συντάξας

Τσουρούς Ιωάννης